4. ΝΟΜΟΘΕΤ. ΔΙΑΤΑΓΜΑ της 3/6 Ιουλ. 1936 Περί συμπληρώσεως των ν. 5422, 5426, 5809 και του Α.Ν. της 4 Μαρτ. 1936 περί ρυθμίσεως των μετά της Γερμανίας εμπορικών ανταλλαγών. Άρθρ.1.-Συμπληρούται το άρθρ. 2 του Α.Ν. της 4 Μαρτ. 1936 περί ρυθμίσεως των μετά της Γερμανίας εμπορικών ανταλλαγών (τ. 26). Άρθρ.2.-Συμπληρούνται τα άρθρ. 2 και 3 του ν. 5809 και ερμηνεύεται το άρθρ. 13 του ν. 5422 περί προστασίας του νομίσματος (τ. 26). Άρθρ.3.-Η διάταξις του άρθρου 6 του νόμου 5426 καταργείται. 2.(Οι παραβάται διατάξεώς τινος των κατά τα άρθρα 1 και 3 του νόμου 5426 του 1932 «περί περιορισμού εισαγωγής εμπορευμάτων κλπ.», ως ούτος συνεπληρώθη και ετροποποιήθη μεταγενεστέρως, εκδιδομένων υπουργικών αποφάσεων τιμωρούνται δια χρηματικής ποινής (από 10.000 - 1.000.000 δραχμών) και δια φυλακίσεως μέχρις 6 μηνών ή δια της ετέρας των ποινών τούτων). Ήδη εφαρμόζονται οι ποινικαί διατάξεις του Α.Ν. 710/1945 περί διώξεως και τιμωρίας των παραβάσεων της περί προστασίας του εθνικού νομίσματος νομοθεσίας (τόμ. 26). (Αντί για τη σελ. 247) Σελ. 247(α) Τεύχος 716 - Σελ. 43 Περιορισμοί εισαγωγής 11.Ζ.α.1-4 Έμπορος καταδικασθείς τελεσιδίκως δια τινα των εν τω παρόντι άρθρω παραβάσεων στερείται του κατά τας κειμένας διατάξεις εισαγωγικού αυτού δικαιώματος επί εν εξάμηνον. Εις τας αυτάς ως άνω ποινάς υπόκεινται: α)Οι υποβάλλοντες δηλώσεις ή βεβαιώσεις εις τας δημοσίας αρχάς, τα εμπορικά και βιομηχανικά ή περιφερειακά Επιμελητήρια, Τράπεζαν Ελλάδος και επιτροπάς ελέγχου τιμολογίων ψευδούς ή ανακριβούς περιεχομένου εν σχέσει με την εκτέλεσιν διατάξεώς τινος ή αποφάσεως αφορώσης εις περιοριστικά μέτρα του εισαγωγικού ή εξαγωγικού εμπορίου ή της βιομηχανίας ή με την εκτέλεσιν συμφωνίας ανταλλαγής εμπορευμάτων μετά ξένων Κρατών ή ιδιωτικής τοιαύτης. β)Οι παραβαίνοντες τους όρους και υποχρεώσεις υφ’ ας χορηγείται αυτοίς είτε δι’ υπουργικών αποφάσεων ή διαταγών, είτε υπό της Τραπέζης της Ελλάδος, άδεια ανταλλαγής. γ)Οι δηλούντες ή βεβαιούντες αναληθείς τιμάς επί των τιμολογίων των εισαγομένων ή εξαγομένων εμπορευμάτών. δ)Οι εγγυώμενοι προσωπικώς ότι θα εκτελέσωσιν υποχρέωσίν τινα, ην αναλαμβάνουσιν επί τη βάσει των διατάξεων και αποφάσεων περί περιοριστικών μέτρων του εισαγωγικού ή εξαγωγικού εμπορίου είτε των συμφωνιών ανταλλαγής, και μη εκτελούντες ταύτην. «Οι αναλαμβάνοντες έναντι της Τραπέζης της Ελλάδος, ως ενεργούσης δια λογαριασμόν του Δημοσίου, την υποχρέωσιν όπως διακανονίσωσι την εις ξένον νόμισμα αξίαν εισαγομένων επι πιστώσει εμπορευμάτων επί ωρισμένη τιμή εις δραχμάς του ξένου νομίσματος θεωρούνται ως προς την υποχρέωσιν ταύτην, οφειλέται απ’ ευθείας προς το Δημόσιον, όπερ δικαιούται να επιδιώξη την είσπραξιν αυτής δι’ αναγκαστικής διοικητικής εκτελέσεως κατά τας διατάξεις περί εισπράξεως δημοσίων εσόδων», και ε)Οι δυσχεραίνοντες το έργον του κατά τας πραγράφους 3 και 4 του άρθρ. 2 του παρόντος ενεργουμένου ελέγχου, είτε δι’ αρνήσεως παροχής των ζητουμένων παρά της επιτροπής συναλλάγματος ή των οργάνων αυτής στοιχείων, είτε καθ’ οιονδήποτε άλλον τρόπον. Η εντός « » περίοδος του εδ. δ΄ προσετέθη υπό του άρθρ. 1 του Α.Ν. 927/1937 (κατωτ. αρ. 5). Αι επί παραβάσει των άνω διατάξεων υποθέσεις διώκονται κατ’ έγκλησιν των αρμοδίων αρχών ή εμπορικών επιμελητηρίων ή επιτροπής τιμολογίων ή Τραπέζης Ελλάδος και εισάγονται δι’ απ’ ευθείας κλήσεως και άνευ προανακρίσεως την πρώτην δικάσιμον μεθ’ ημέρας οκτώ από της εγχειρίσεως της μηνύσεως ή της ενάρξεως της διώξεως. Σελ. 248(α) Τεύχος 716 - Σελ. 44 Αρμόδιον προς εκδίκασιν αυτών καθίσταται το μονομελές πλημμελειοδικείον, εφαρμοζομένων και των διατάξεων περί αμέσου εκδικάσεως πλημμελημάτων επ’ αυτοφώρω. (Επί καταδίκης δια τας ανωτέρω παραβάσεις, ως και εν γένει δια τας παραβάσεις των ν. 5422 και μεταγενεστέρων περί προστασίας του εθνικού νομίσματος δεν εφαρμόζονται αι διατάξεις του νόμου περί μετατροπής ποινών εις χρηματικάς, η δε κατά των επ’ αυτών εκδιδομένων αποφάσεων έφεσις ουδέποτε έχει ανασταλτικήν δύναμιν). «Επί καταδίκης δια τας ανωτέρω παραβάσεις, ως και εν γένει δια τας παραβάσεις του ν. 5422 και μεταγενεστέρων περί προστασίας του εθνικού νομίσματος νόμων, δεν εφαρμόζονται αι διατάξεις των νόμων περί μετατροπής ποινών εις χρηματικάς και περί αναστολής της εκτελέσεως της ποινής, η δε κατά των επ’ αυτών εκδιδομένων αποφάσεων έφεσις, επιτρεπομένη μόνον εις ην περίπτωσιν η επιβληθείσα ποινή υπερβαίνει τους 4 μήνας ή η χρηματική ποινή υπερβαίνει τας 200 χιλιάδας δραχμών, ουδέποτε έχει ανασταλτικήν δύναμιν. Έφεσις επιτρέπεται και κατά των αθωωτικών αποφάσεων, μετ’ αποτελέσματος κατά του κατηγορουμένου, ασκουμένη υπό του εισαγγελέως των εφετών ή πλημμελειοδικών, εντός πέντε ημερών από της δημοσιεύσεως της αποφάσεως». Η εντός ( ) περίοδος του εδ. ε΄ αντικατεστάθη δια της εντός « » υπό του άρθρ. 2 του Α.Ν. 296 περί τροποποιήσεως των νόμων περί προστασίας του νομίσματος (τ. 26). 11.Ζ.α.4 Περιορισμοί εισαγωγής 3.Οι κατά τα ανωτέρω αρμόδιοι προς έγκλισιν ειδικώς προκειμένου περί εμπόρων δύνανται, αντί να εγκαλέσωσι τους παραβάτας των ως άνω διατάξεων ενώπιον του ποινικού δικαστηρίου, να παραπέμψωσιν αυτούς προς τιμωρίαν ενώπιον της κατωτέρω επιτροπής, δικαιουμένης, μετ’ εξακρίβωσιν της παραβάσεως, να επιβάλη εις αυτούς στέρησιν του κατά τας κειμένας διατάξεις εισαγωγικού αυτών δικαιώματος επί χρονικόν διάστημα από ενός μέχρι τριών εξαμήνων. Η διάταξις αύτη δεν εφαρμόζεται επί εμπόρων, οίτινες προσκαλούμενοι εις απολογίαν υπό της κατωτέρω επιτροπής ήθελον προτιμήσει εγγράφως και εντός οκτώ ημέρων από της προσκλήσεως εις απολογίαν την παραπομπήν των εις το κατά τα ανωτέρω αρμόδιον μονομελές πλημμελειοδικείον. Η απόφασις αύτη είναι οριστική, εις ουδέν ένδικον μέσον υποκειμένη, λαμβάνεται δε εκ των ενόντων και άνευ της τηρήσεως δικονομικών τύπων. Η επιτροπή αύτη αποτελείται εξ ενός ανωτέρου υπαλλήλου του Υπουργείου της Εθνικής Οικονομίας, οριζομένου υπό του υπουργού τούτου, εξ ενός ανωτέρου υπαλλήλου της Τραπέζης της Ελλάδος, οριζομένου υπό της διοικήσεως αυτής, και εξ ενός αντιπροσώπου της ενώσεως εμπορικών και βιομηχανικών επιμελητηρίων, οριζομένου υπό του προέδρου αυτής. Χρέη γραμματέως της επιτροπής εκτελεί υπάλληλος της διευθύνσεως εμπορίου του Υπουργείου Εθνικής Οικονομίας. Η ισχύς του παρόντος άρχεται από της δημοσιεύσεως αυτού εις την Εφημερίδα της Κυβερνήσεως. 